**DKE 7. RAZRED: OCENJEVANJE NA DALJAVO – DVE MOŽNOSTI**

**ROK ZA ODDAJO IZDELKA: 25. MAJ** (LAHKO TUDI PREJ)

V drugem ocenjevalnem obdobju boste sedmošolci pridobili še eno oceno. Ponujam vam dve možnosti, sami pa se odločite, katera vam bolj ustreza.

1. **PREDSTAVITEV POZITIVNE OSEBE, KI JE VPLIVALA NA SVET**
* Pripravi izdelek, s katerim boš predstavil izbrano osebo. Obliko izdelka lahko izbereš po lastni želji in presoji: nekateri radi pišete v obliki spisa, drugi lažje izdelate Power Point predstavitev… Izdelek naj bo pregleden, čitljiv, lahko je opremljen s slikovnim gradivom, predvsem pa naj bo **vaš**.
* O izbrani osebi poišči in zapiši naslednje podatke:
* kdaj je živela (lahko še vedno živi),
* dežela, od koder prihaja (lahko je delovala v več deželah),
* kaj je bila po poklicu – kaj je počela,
* najpomembnejši dosežki,
* katere vrednote so ji bile pomembne,
* misliš, da so ji bile kršene katere človekove/otrokove pravice ali pa se je ta oseba sama zavzemala za katero od teh pravic,
* v čem je poskusila spremeniti svet,
* kako je bila uspešna pri spreminjanju sveta (zakaj ji je/ni uspelo),
* je prejela kakšno nagrado za svoja prizadevanja (katero),
* bi lahko bila vzornik današnjim mladostnikom? Pojasni svojo odločitev.
* Podatke lahko najdeš na spletu, v knjigah, veliko zamisli lahko dobiš, če prelistaš učbenik.

Nekaj predlogov: Amelia Earhart (prva pilotka), Frida Kahlo (uporna umetnica), Malala Jusafzaj, (neustrašna aktivistka),Dalaj Lama (tibetanski verski voditelj), Nelson Mandela (borec za pravice temnopoltih), Martin Luther King (borec za enakovrednost temnopoltih v ZDA), mati Tereza (ustanoviteljica Misijonark ljubezni), Mahatma Gandhi (borec za samostojnost Indije), Greta Thunberg (podnebna aktivistka)…

* Če nisi prepričan-a v pravo izbiro osebe, mi najprej piši.
* Če imaš težave z iskanjem podatkov, prav tako sporoči. Mogoče nam skupaj uspe.
* **Če boš našel podatke na spletu, jih nikar ne kopiraj dobesedno**. Zapiši jih s svojimi besedami. Obvezno zapiši vire (kje si našel podatke). Zaupaj vase.

|  |
| --- |
| Kriteriji ocenjevanja |
| **PREDSTAVITEV POZITIVNE OSEBE, KI JE VPLIVALA NA SVET**  | 1 T | 0 T |
| **VSEBINA**  | čas življenja | 1 |  |
| dežela | 1 |  |
| poklic | 1 |  |
| dosežki | 1 |  |
| vrednote | 1 |  |
| človekove/otrokove pravice | 1 |  |
| spreminjanje sveta | 1 |  |
| uspešnost | 1 |  |
| nagrada | 1 |  |
| vzornik | 1 |  |
| **SKUPNO ŠTEVILO TOČK:** | 10 |  |

10, 9 =**5**, 8, 7 =**4**, 6, 5, =**3**, 4, 3 =**2**, 2, 1 =**1**

1. **IZDELAVA STRIPA O ČLOVEKOVIH ALI OTROKOVIH PRAVICAH**

Na listu papirja nariši strip, ki bo govoril o človekovih ali otrokovih pravicah. **Nariši 3 - 6 okenc**.

* Izberi otrokovo ali človekovo pravico (naj bo jasno razvidna iz stripa).
* Predstaviti moraš spor ali kršitev izbrane pravice.
* Dialog med osebami naj ima smisel – naj nekaj pove.
* Jasno naj bo razvidno sporočilo zgodbe.
* V stripu predstavi rešitev spora.

**KRITERIJI OCENJEVANJA**

|  |  |
| --- | --- |
| Predstavljena je izbrana človekova ali otrokova pravica. | **2** |
| Vključen je smiseln dialog. | **2** |
| Predstavljen je spor ali kršitev pravice. | **2** |
| Predstavljena je učenčeva ustvarjalna rešitev. | **2** |
| Sporočilo zgodbe je jasno podano. | **2** |
| **Skupno število točk:**  | **10** |

10, 9 =**5**, 8, 7 =**4**, 6, 5, =**3**, 4, 3 =**2**, 2, 1 =**1**